شەفەق
نیوز/ هویچ وەختیگ نەخوازیمە گیس خوەم بووڕم، و قەت ئی کارە نیەکەم.
وەیجویرە
"ئاشا ماندیلا" باس ئەوە کەێد ک جوین خوەشی لە گیسی تیەێد، ک رەسیە درویژییگ
پەیمانەیی، تا ئەو شمارە شکان ک لەناو کتاو گینیس توومار کریایە.
ئەو
ژن ئەمریکیە، رەسیە تەمەن ٦٠ ساڵی، و یە ٤٠ ساڵە گیس خوەی نەوڕیە، تا تاڵەیلی رەسینە
٣٣،٥ مەتر.
گینیس
ناو ماندیلا توومار کرد، ک شمارەی پەیمانەیی جەهانی ئەرا درویژترین گیس ژنانە لە ساڵ
٢٠٠٩ شکان، ک ئەو مەوقە درویژی پەلگی رەسیە تەنیا ١٦ مەتر، و کتاوەگە ئویشێد ئەو ژن
ئەمریکیە تا ئیرەنگە لە شکانن شمارەیل وەردەوامە.
ماندیلا
لە شاد کلیرمۆنت لە ویلایەت ئایوا داکاسیایە، و ئویشێد وەرجە ٤٠ ساڵ هەنای لە ترینیداد
و توباگو هاتیەسە ئەمریکا تا ئمڕوو گیسی نەوڕیە، وپەیمان وە خوەی داگە ک یەک تاڵیش
لە گیسی نەوڕێد.
ماندیلا
ناچار بوود گیسی لەناو بوخچەیگ هەڵگرێد، ک وەتەناف پەڕوو بەسێدەی تا ناێدە بان زەوی
وملی شەکەت نەکەێد، چوینکە ئەو گیسیە کیشی سەنگینە.
وەگەرد
ئەوەیش، ئەو خانم ئەمریکیە باس گیسی کەێد ک جویر تاجیگ شاهییە لەبان سەری، و نشان دڵخوەشیی
وەوە دەێد و رکدارە ژیانی تەواو بکەێد وەبی وەکارهاوردن قەیچی لەبان گیسی.
ئەوەگ
ئەڵاجەوییە ک شویەگەی ماندیلا کار لە جوانکاری قژ ژنەیل کەێد، و هویچ ناڕەزاییگ لە
رەفتار ژنەگەی نەیرێد، بەڵکم دەسمیەتیی لە شانەکردن گیسی دەێد.
